امریکا قوشمه ایالتلری تشقی ایش لر وزیری آنتونی بلینکن, تلفن آرقه لی, روسیه نینگ اوکراین شهر لری گه هجومی و کونساین آرتیب باریاتگن عادی اهالی تلفاتی نی قاره له دی.
امریکا تشقی ایشلر وزیرلیگی سوزچیسی ند پرایس, بلینکن نینگ, تلفن آرقه لی, اوکراین تشقی ایش لر وزیری دیمتیرو کولبا بیلن سوزله شگن لیگی نی بیلدیردی.
پرایس, بلینکن بیلن کولبا نینگ, امریکا نینگ اوکراین خلقی و حکومتی بیلن همکارلیک لری باره سیده بحث ایترایکن, بلینکن نینگ, "روسیه نینگ اوکراین شهر لری گه هجومی و کونساین آرتیب باریاتگن عادی اهالی تلفاتی نی قاره له گن لیگی نی" معلوم قیلدی.
سوزچی, "بلینکن بیلن کولبا, (روسیه جمهوررئیسی ولادیمیر) پوتین نینگ ترجیح ایتگن اوورش نی توخته تیش اوچون دیپلماتیک سعی و حرکت لر باره سیده بحث ایتدی.  تشقی ایش لر وزیری بلینکن, امریکا نینگ روسیه نینگ آلدین دن ریجه لنگن و سبب سیز هجوم لری گه قرشی مقاومت قیلیاتگن باتور اوکراین خلقی بیلن جدی همکارلیگی نی ینه بیر بار تکرارلب اوتدی" دییه قید ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
